 Незаконна сеч установиха служители на ТП ДГС – Габрово 
Незаконна сеч в гори на физически лица  установиха служители на ТП  Държавно горско стопанство Габрово, а по случая вече е образувано досъдебно производство. 
Нарушението е извършено в местността Тодорчетата, над язовир „Христо Смирненски“, където при регулярна проверка  е установено, че собственик на кадастрален имот, за който има позволително за сеч, е извършвал сечи и в два съседни имота. По този начин неправомерно са били отсечени  букови дървета с приблизително количество от 8 плътни кубически метра, както и около 11 кубика иглолистна дървесина. 
За имотите, в които е извършено нарушението, няма издадено позволително за сеч и дърветата не са маркирани с контролна горска марка.
[bookmark: _GoBack]Извършителят извозил незаконно добитата дървесина до временен склад,  където тя е  била намерени от служители на ДГС Габрово.
